b'\n_START_ARTICLE_\nTrondheim Energi Kraft\n_START_PARAGRAPH_\nTrondheim Energi Kraft AS var f\xc3\xb8r 2009 er ett av fem datterselskaper i konsernet Trondheim Energi, med r\xc3\xb8tter tilbake til Trondheim Elektricitetsverks dannelse i 1901. Etter \xc3\xa5 ha g\xc3\xa5tt under forskjellige navn opp gjennom \xc3\xa5rene, bl. a. som Produksjonsavdelingen og Energidivisjonen, ble enheten stiftet som eget aksjeselskap 1. januar 1999 med navn Trondheim Energiverk Kraft AS. Navnet ble i 2007 endret til Trondheim Energi Kraft AS._NEWLINE_Kraftproduksjonen forgikk ved selskapets 15 kraftstasjoner i Nea/Nidelva og 5 deleide kraftstasjoner i Orkla/Grana (KVO), hvor Trondheim Energi Kraft hadde en eierandel p\xc3\xa5 48,6%. Samlet ytelse i kraftstasjonene ca. 800 MW og midlere \xc3\xa5rsproduksjon ca. 3 200 GWh._NEWLINE_Virksomhetens kjerneomr\xc3\xa5der omfattet planlegging, bygging, drift og vedlikehold av produksjonsanleggene. Produksjonsplanlegging, prissikring og engroshandel med kraft._NEWLINE_H\xc3\xb8sten 2008 stod Leirfossene kraftverk ferdig. Kraftverket erstattet selskapets eldste stasjoner, \xc3\x98vre Leirfoss og Nedre Leirfoss, fra henholdsvis 1901 og 1910. Ved denne utbyggingen \xc3\xb8kte selskapets totale produksjon med ca. 45 GWh. De gamle kraftverkene vil fortsatt best\xc3\xa5, men bygges om til sm\xc3\xa5kraftverk basert p\xc3\xa5 konsesjonsgitt minstevannf\xc3\xb8ring (10 m3/s) p\xc3\xa5 elvestrekningen mellom fossene._NEWLINE_Trondheim Energi Kraft er fra 1. januar 2009 fullstendig innlemmet i Statkraft Energi AS og eksisterer s\xc3\xa5ledes ikke lenger som eget selskap. Kraftverkene til tidligere Trondheim Energi er hos Statkraft samlet i en enhet som benevnes Kraftverksgruppe Trondheim og styres og overv\xc3\xa5kes fra driftssentralen i Gaupne.'